แดน เบนสัน

ดาเนียล ลี เบนสัน  (;เกิด 10 กันยายน ค.ศ. 1987) เป็นนักแสดงภาพยนตร์ลามกและอดีตนักแสดงชาวอเมริกัน เขาเป็นรู้จักจากบทบาทซีก บีกเกอร์แมน ในวิซาร์ดส ออฟ เวฟเวอรี่ เพลซ ครอบครัวพลังโอมเพี้ยง และอีธานในริค แอนด์ มอร์ตี้ ใน ค.ศ. 2022 เบนสันได้รับความสนใจเป็นอย่างมากหลังจากที่เขาได้เปิดบัญชีบนเว็บไซต์บริการเนื้อหาสมัครสมาชิกในโอนลีแฟนส์

ประวัติ
เบนสันเกิดเมื่อวันที่ 10 กันยายน ค.ศ. 1987 ณ สปริงฟีลด์ รัฐมิสซูรี เขาได้ย้ายมาอยู่รัฐฟลอริดาเมื่ออายุได้ 15 ปีพร้อมกับครอบครัว และได้เริ่มเข้าสู่วงการถ่ายแบบและการแสดงจากการที่แมวมองท้องถิ่นได้ชักชวน ในเวลาต่อมาเบนสันได้ถูกรับเลือกให้เป็นตัวแทนของบริษัทในการถ่ายโฆษณา, ภาพยนตร์ และโทรทัศน์ เขาได้เริ่มเข้าสู่วงการอย่างเต็มตัวจากภาพยนตร์สั้นเรื่องYoung Artie Feldman และได้ปรากฏตังในภาพยนตร์ตลกเรื่องLittle Black Book รวมถึงซีรีส์โทรทัศน์ของเอ็นบีซีเรื่องAmerican Dreams ก่อนที่เขาจะเริ่มปรากฏตัวทางโทรทัศน์มากขึ้นทางช่องดิสนีย์แชนแนลจากเรื่องฟิลออฟเดอะฟิวเจอร์และZoey 101 และใน ค.ศ. 2007 ได้รับบทบาทเป็นซีก บีกเกอร์แมน ในซีรีส์เรื่องวิซาร์ดส ออฟ เวฟเวอรี่ เพลซ ครอบครัวพลังโอมเพี้ยงทางดิสนีย์แชนแนลซึ่งตัวละครดังกล่าวมีบทบาทเป็นเพื่อนสนิทกับจัสติน รัสโซ ซึ่งแสดงโดยเดวิด เฮนรี เบนสันได้ปรากฏตัวในซีรีส์ทั้งหมด 4 ซีซันก่อนที่จะถูกยกเลิกใน ค.ศ. 2012 ใน ค.ศ. 2013 เบนสันได้รับบทบาทในการพากย์เสียงเป็นอีธานในแอนิเมชันแนวบันเทิงคดีวิทยาศาสตร์เรื่องริค แอนด์ มอร์ตี้ จนกระทั่งถึง ค.ศ. 2017 เบนสันได้ปรากฏตัวในภาพยนตร์สั้นและเป็นแขกรับเชิญในซีรีส์ทางโทรทัศน์หลายเรื่อง แต่เขาก็ไม่มีงานแสดงในวงการบันเทิงหลักตั้งแต่ ค.ศ. 2018

ปัจจุบันเบนสันได้มีบัญชีในโอนลีแฟนส์ซึ่งเป็นเว็บไซต์บริการเนื้อหาสมัครสมาชิก โดยเขาได้ลงเนื้อหาเกี่ยวกับสื่อลามกอาทิ คลิปวิดีโอการสำเร็จความใคร่ด้วยตนเองของเขา ซึ่งรวมไปถึงในพอร์นฮับ กระทั่งในเดือนมิถุนายน ค.ศ. 2022 เขาได้รับความสนใจอย่างแพร่หลายจากชุมชนเกย์ในทวิตเตอร์โดยบัญชีของเขาได้มียอดผู้ติดตามมากถึง 80,000 บัญชีภายในเพียงไม่กี่สัปดาห์ หลังจากกระแสตอบรับจำนวนมากเบนสันได้ทำวิดีโอขอบคุณ "เกย์ทวิตเตอร์" โดยเขาได้กล่าวว่าจะสนับสนุนและให้การช่วยเหลือในเรื่องที่เกี่ยวกับประเด็นและองค์กรของกลุ่มบุคคลที่มีความหลากหลายทางเพศ เบนสันได้ให้สัมภาษณ์กับลอสแอนเจลิสไทมส์ ว่าเขา "ตกเข้าสู่ในสื่อลามก" หลังจากที่เขาได้รับข้อความจากผู้หญิง เบนสันก็ได้พบว่าเขา "มีความน่าหลงใหลเป็นอย่างมาก" ซึ่ง "พวกเขาไม่ได้พูดออกมา พวกเขาเป็น" โดยเหตุผลก็มาจากการที่เบนสันมักจะส่งรูปเปลือยของเขาให้กับอีกฝ่ายและรูปทั้งหมดอาจจะที่ถูกเผยแพร่ในสื่อออนไลน์ ใน ค.ศ. 2023 เบนสันได้ติดอันดับที่ 10 ในการจัดอันดับ 10 นักแสดงภาพยนตร์ลามกเกย์ที่มียอดค้นหามากที่สุดประจำปีในพอร์นฮับ

ชีวิตส่วนตัว
เบนสันได้ออกมาเปิดเผยว่าเขาเป็นชายรักต่างเพศ

ผลงาน
 ปี ชื่อ บทบาท หมายเหตุ 2004 Young Artie Feldman Dan (Artie's assistant) สั้น 2004 Little Black Book Phillip 2004  Phil of the Future Sterling ตอน: "Future Jock" 2005  American Dreams Avery Duncan ตอน: "California Dreamin'" 2006  The Doers of Coming Deeds  Kutzbach, Willem สั้น 2006  Zoey 101  Thad ตอน: "The Silver Hammer Society" 2006  Two and a Half Men  Teenage Boy 2007–2012  Wizards of Waverly Place  Zeke Beakerman ตัวละครหลัก, 32 ตอน 2008  The Onion Movie  Wizard Gamer 2009  Tracey Ullman's State of the Union   2010  The Rig  Colin Brewer/The Creature 2010  Hanna's Gold  Luke 2011  Private Practice  Matt ตอน: "Breaking the Rules" 2013  Nuclear Family  Bradley 2013–2017  Rick and Morty  Ethan 3 ตอน 2015  Bad Fan  Ross 2016  Smoky Knights  Alexandre Becquerel ตอน: "Everyone Gets Seth Laid" 2018  Killing Diaz

อ้างอิง

แหล่งข้อมูลอื่น

หมวดหมู่:บุคคลจากสปริงฟีลด์ (รัฐมิสซูรี)
หมวดหมู่:นักแสดงชายชาวอเมริกัน
หมวดหมู่:นักแสดงเด็กชาวอเมริกัน
หมวดหมู่:นักแสดงดิสนีย์
หมวดหมู่:นักแสดงภาพยนตร์ลามกชาวอเมริกัน